تورکیه، گورجوستانین پایتختی تیفلیس‌ده گله‌جک ایل تشکیل ائدیله‌جک 22. تیفلیس بین الخالق کیتاب سرگی‌سی‌نین غورور قوناغی اولدو.
گورجوستان تحصیل ناظیرلیگی‌نین و تیفلیس بلدیه‌سی‌نین امکداش‌لیغی چرچیوه‌سینده می‌ین 30-وندا باشلایان 21-جی تیفلیس بین الخالق کیتاب سرگی‌سی‌نین باغلانیش مراسیمی کئچیریلدی.
Expo Georgia سرگی مرکزین‌دکی مراسیمه، تورکیه‌نین تیفلیس سفیری فاطما جرن یازگان، تورکیه مطبوعات یاییم بیرلیگی ایداره هئیتی باشقانی امراه کیسا کوره‌ک، ایستانبول تیجارت اوتاغی (İTO) ایداره هئیتی باشقان کؤمکچی‌سی ایسرافیل کورالای، تورکیه یایینچی بیرلیگی باشقانی کنان کوجاتورک، گورجوستانین کیتاب یاییمچی‌لاری و کیتابچیلاری درنکی باشقانی Gvantsa Jovaba ، و فنلاند مسئوللاری قاتیلدی.
مراسیمده دانیشان Jovaba ، بو ایلکی شرف قوناغی فنلاند اوچون تشککور ائتدی.
Gvantsa Jovaba، تیفلیس کیتاب سرگی‌سی تاریخینده ایلک دفعه فخری قوناغی ایستاتوسونون دؤور تسلیم مراسیمینی ائتدیک‌لرینی ایفاده ائده‌رک، "هامیمیز بیلیریک کی 2020ده تشکیل ائدیله‌جک سرگی‌نین فخری قوناغی اؤلکه‌سی، تورکیه اولا‌جاق." دئدی.
کورالای، نشریات ساحه‌سینده تورکیه‌نین باشاریلی بیر اؤلکه اولدوغونو ایفاده ائده‌رک "تورکیه، نشریات ساحه‌سینده فعالیت‌لر باخیمین‌دان دونیادا 6. سیرادا یئر ائدیر. بیز گله‌جک ایل سرگی‌نین تشکیل ائدیلمه‌سینی صبیرسیزلیکله گؤزلییریک. تورکیه بو سرگیده غورور قوناغی اولماق اوچون جیدی حاضیرلیق‌لار ائده‌جک." دئدی.
سفیر یازگان ایسه تورکیه ایله گورجوستانین سرحد قونشوسو اؤلکه‌لر اولماسینا باخمایا‌راق ایکی اؤلکه اینسانی‌نین دا بیر-بیرلری‌نین ادبیاتینی هله تام بیلمدیک‌لرینی سؤیله‌دی.
مراسیمین آردین‌دان Gvantsa Jovaba و فنلاند نماینده‌لری تیفلیس‌ده کئچیریلن 22-جی بین الخالق کیتاب سرگی‌سی فخری قوناغی اؤلکه‌سی سندلرینی  تورک نماینده هئیتینه تقدیم ائتدی‌لر.
